Ђерић Никола и Резовић Ибро (комад)
0001    Књигу пише Ђерићу Никола 
0002    Код лијепа врела Корјенице, 
0003    Те је шаље к Изачићу граду 
0004    А на име Резовићу Ибри: 
0005    "Ај Турчине, Резовићу Ибре, 
0006    "Шаљи мени дугу пушку моју, 
0007    "Којуно си шашински узео. 
0008    "Ако ли је ти послати нећеш, 
0009    "Изађи ми на мејдан јуначки 
0010    "У неђељу која прва дође 
0011    "На Раковац ил’ на Рудановац, 
0012    "Али, Ибро, на Броћанац равни, 
0013    "Ал’ на међу турску и каурску, 
0014    "Ђе гледају Турци и каури, 
0015    "Да се ми два онђе огледамо, 
0016    "Да видимо тко је какав јунак." 
0017    Књига дође к Изачићу граду 
0018    А на руке Резовићу Ибри. 
0019    Кад је Ибро књигу прегледао, 
0020    Онда другу руком написао, 
0021    Пак је шаље преко Пјешавице 
0022    Каурину Ђерићу Николи: 
0023    "Каурине, Ђерићу Никола, 
0024    "Ја ти не дам дуге пушке твоје, 
0025    "Него ћу ти на мејдан изаћи 
0026    "У неђељу која прва дође, 
0027    "Изићи ћу к бијелу Раковцу 
0028    "А на међу турску и каурску, 
0029    "Ђе гледају Турци и каури, 
0030    "Да видимо тко је какав јунак." 
0031    Иште Ибро коња од мејдана 
0032    По лијепој Бијаћкој крајини. 
0033    Добра га је срећа нанијела 
0034    На дората Попрженовића, 
0035    На дората од стотину гроша. 
0036    Кад је Ибро коња погодио, 
0037    Коња води к Изачића граду, 
0038    Пак га зоби јечмом и шеницом. 
0039    А кад било у суботу, брацо, 
0040    Сигура се Ђерићу Никола, 
0041    И он оде к бијелу Раковцу, 
0042    Код Раковца ноћцу преноћио 
0043    У суботу у очи неђеље. 
0044    Кад у јутру освану неђеља, 
0045    Подранио Ђерићу Никола, 
0046    Пак се вишњем Богу помолио, 
0047    Умио се и Богу молио, 
0048    Пак он јунак на мејдану шеће. 
0049    Кад у јутро данак освануо, 
0050    Сигура се Резовићу Ибро, 
0051    Пак он иде к бијелу Раковцу 
0052    Наопако и у зочас по се. 
0053    Липо су га турци свјетовали: 
0054    "Вај ти Ибро, наше јање драго, 
0055    "Тако теби дина и омана, 
0056    "И тако ти поста рамазана, 
0057    "И тако ти ћабе, куће божје, 
0058    "Ради нама образ освитљати 
0059    "На ономе црном каурину." 
0060    Пак он иде к бијелу Раковцу. 
0061    Подвикује Резовићу Ибро: 
0062    "Каурине, Ђерићу Никола, 
0063    "Излази ми на мејдан јуначки, 
0064    "Не врши ту око поточине, 
0065    "Кано крмче око кукуруза." 
0066    Ал’ подвикну Ђерићу Никола: 
0067    "Гони, Туре, ту кобилу на ме, 
0068    "Да погубим тебе и кобилу. 
0069    [.............................................] 

Српске епске народне песме